Sanga kotingo

La sanga kotingoOrnitologia taksonomio. () estas unutipa birdospecio el la familio de kotingedoj. Ĝi troviĝas en norda Sudameriko.

Taksonomio
Laŭ AviListAviList v2025, konsultita la 18-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Phoenicircus Swainson, WJ, 1832
Phoenicircus carnifex (Linnaeus, C, 1758) - sanga kotingo

Etimologio
La scienca genra nomo Phoenicircus estas kunmetaĵo de 2 antikvaj grekaj vortoj, φοινίκεος (fojnikeos = "skarlata") kaj κέρκος (kerkos = "vosto"), pro la distinga brile sangoruĝa vosto ĉe la maskloj de tiu genroBirds of the World, Guianan Red-Cotinga..

La specia epiteto carnifex estas latina vorto signifanta "ekzekutisto" (el cărō, carnis (= "karno") kaj făcĭō, făcĕre (= "realigi")), pro la sanga koloro de la maskla plumaro de tiu specio.

Aspekto
La Sanga kotingo estas 22 ĝis 24 cm longa kaj pezas ĉirkaŭ 82 ĝis 95 g. Ambaŭ seksoj havas malsaman plumaron. Plenkreskuloj havas distingajn fruntoplumojn, kiuj projekcias antaŭen, parte kaŝante la naztruojn, kaj elstarajn haregojn ĉirkaŭ la bazo de la beko. Plenkreskaj maskloj havas brilhele ruĝan kronon sur alie nigreca ĝis kaŝtanbruna kapo. Ankaŭ iliaj supraj partoj estas nigrecaj ĝis kaŝtanbrunaj. Iliaj flugiloj estas plejparte ruĝecbrunaj kun pli malhelaj unuarangaj flugilplumoj. Ilia vosto estas helruĝa kun malhelbruna strio trans la fino. Iliaj subaj partoj estas helruĝaj. Inoj estas pli grandaj ol maskloj. Ili havas obtuze ruĝecan kronon kaj orelkovrilojn sur alie olivecverda vizaĝo; iliaj supraj partoj kaj flugiloj ankaŭ estas olivecverdaj. Ilia vosto estas obtuze ruĝeca. Iliaj subaj partoj estas rozruĝaj. Ambaŭ seksoj havas ruĝbrunajn irisojn, kornokoloran ĝis brunoranĝan bekon, kaj rozecajn ĝis palbrunoranĝajn krurojn kaj piedojn. Nematuraj maskloj similas al plenkreskaj inoj kun pli malhelruĝaj subaj partoj.Snow, D. (2020). Guianan Red-Cotinga (Phoenicircus carnifex), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 23an de Aŭgusto, 2025

Disvastiĝo kaj habitato
La sanga kotingo troviĝas en plej eosta Venezuelo, Gujanoj kaj norda Ekvadoro kaj malkontinue en Peruo. Ĝi vivas en humidaj arbaroj, ĝis ĉirkaŭ 600 m.

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno